## Odluka o usklađivanju novčanih naknada za tjelesno oštećenje od 1. prosinca 1996.

### NN 66/1997 (30.6.1997.), Odluka o usklađivanju novčanih naknada za tjelesno oštećenje od 1. prosinca 1996.

# REPUBLIČKI FONDOVI MIROVINSKOG I INVALIDSKOG OSIGURANJA RADNIKA, SAMOSTALNIH PRIVREDNIKA I INDIVIDUALNIH POLJOPRIVREDNIKA HRVATSKE

Na temelju članka 1. Zakona o usklađivanju mirovina i drugih novčanih
primanja iz mirovinskog i invalidskog osiguranja, te upravljanju fondovima
mirovinskog i invalidskog osiguranja ("Narodne novine", broj
20/97) i članka 6. točke 12. Statuta Republičkog fonda mirovinskog i invalidskog
osiguranja radnika Hrvatske ("Narodne novine", br. 58/90, 21/92,
116/93 i 23/95), Upravni odbor Republičkog fonda mirovinskog i invalidskog
osiguranja radnika Hrvatske, na sjednici održanoj 6. svibnja 1997. donosi

## **ODLUKU**

### **O USKLAĐIVANJU NOVČANIH NAKNADA ZA TJELESNO OŠTEČENJE OD 1. PROSINCA 1996.**

1. Novčane naknade za tjelesno oštećenje ostvarene do 31. prosinca 1995.
kao i novčane naknade za tjelesno oštećenje ostvarene 1. siječnja 1996.
ili nakon toga dana, određene od osnovice koja iznosi 247,18 kuna, i povečane
od 1. siječnja 1996. za 2,2% prema Odluci o osnovici za određivanje novčanih
naknada za tjelesno oštećenje i usklađivanju novčanih naknada za tjelesno
oštećenje od 1. siječnja 1996., za 5,2%, od 1. svibnja 1996. prema Odluci
o usklađivanju novčanih naknada za tjelesno otećenje od 1. svibnja 1996.
i za 0,7% od 1. srpnja 1996. prema Odluci o usklađivanju novčnih naknada
za tjelesno oštećenje od 1. srpnja 1996. povečavaju se od 1. prosinca 1996.
za 6,5%

2. Novčane naknade za tjelesno oštećenje ostvarene 1. prosinca 1996.
ili poslije toga dana , ali najkasnije do 31. prosinca 1996. i koje nisu
povečane za 2,2%, za 5,2% i za 0,7% povečavaju se od dana ostvarivanja
prava za 15,30%.

3. Kao osnovica za usklađivanje novčanih naknada za tjelesno oštećenje
prema točki 1. ove odluke služi svota novčane naknade koja je korisniku
pripadala na dan 1. prosinca 1996., a kao osnovica za usklađvanje novčanih
naknada za tjelesno oštećenje prema točki 2. ove odluke služi svota novčane
naknade određena od osnovice za određivanje novčanih naknada koja od 1.
siječnja 1996. iznosi 247,18 kuna.

4. Usklađivanje novčanih naknada za tjelesno oštećenje prema točki 1.
i 2. ove Odluke obaviti će se po službenoj dužnosti, bez donošenja rješenja.

5. Ovom odlukom stavlja se van snage Odluka o osnovici za određivanje
novačnih naknada za tjelesno oštećenje i usklađivanju novačnih naknada
za tjelesno oštećenje od 1. rujna 1996. ("Narodne novine", broj
82/96).

6. Točka 5. ne odnosi se na zahtjeve za priznanje prava iz mirovinskog
i invalidskog osiguranja podnesene do 19. veljače 1997. tj. do stupanja
na snagu Zakona o usklađivanju mirovina i drugih novčanih primanja iz mirovinskog
i invalidskog osiguranja, te upravljanju fondovima mirovinskog i invalidskog
osiguranja ("Narodne novine", broj 20/97).

7. Ova odluka stupa na snagu idućeg dana od dana objave u "Narodnim
novinama", a primijenjuje se od 1. prosinca 1996.

Klasa: 140-13/97-01/1903
Urbroj: 341-99-01/97-43
Zagreb, 6. svibnja 1997.

Predsjednik
Upravnog odbora Republičkog fonda
mirovinskog i invalidskog osiguranja radnika Hrvatske
**dr. sc. Đuro Njavro**, v. r.

Odluka, NN 66/1997-1098